הישרדות: גבון – גן העדן האחרון בעולם

**הישרדות: גבון – גן העדן האחרון בעולם** (באנגלית: **Survivor: Gabon – Earth's Last Eden**), ידועה גם כ**הישרדות: גבון**, היא העונה השבע עשרה של תוכנית המציאות האמריקאית "הישרדות". העונה, אשר צולמה בשמורה הנשיאותית וונגה-וונגה, אסטואר שבגבון מ-23 ביוני עד 31 ביולי 2008, עלתה לשידור ברשת השידור האמריקאית CBS ב-25 בספטמבר 2008 עד הגמר ששודר ב-14 בדצמבר באותה שנה, אשר בוב קראולי הוכרז לשורד האחרון על פני סוזי סמית' ושוגר קייפר.

העונה, לשחקנים שנשלחו לאי הגלות הייתה אפשרות לבחור לקבל רמז למיקומו של פסלון החסינות או פריט מותרות. השורד האחרון היה רוברט "בוב" קראולי בן ה-57, מורה לפיזיקה בתיכון מיין, שניצח את סוזי סמית' וג'סיקה "שוגר" קייפר בהצבעה 0–3–4 בגמר ששודר בשידור חי וזכה בפרס של מיליון דולר. בנוסף, בוב זכה בפרס חביב הקהל בסך 100,000$, והביס את שוגר ומאטי ויטמור, שורדים אהובים גם הם. קראולי הוא הוא מנצח "הישרדות" המבוגר ביותר עד כה.

באחד מראיונותיו, פרובסט הזכיר שהשידור החי של גמר העונה כמעט נהרס מכיוון שעוזר ההפקה האחראי בדרך כלל על הבאת קולות המושבעים ממשרדי ההפקה שכח להביא אותם, עובדה שהתגלתה בדיוק כשהשידור החי התחיל. פרובסט הסביר שחבר צוות אחר דהר בחזרה למשרדים, פרץ לחדר שבו אובטחו ההצבעות בגלל שאין לו מפתח, ושלח בפקס את ההצבעות, שם איש צוות הפקה אחר החזיר את ההצבעות 15 דקות לפני הקראת ההצבעה בשידור חי. בסופו של דבר, הקולות המקוריים הגיעו לאולפן בזמן והוקראו.

## מתמודדים
עונה 17 כוללת 18 שורדים חדשים, מחולקים לשני שבטים – **[[פנג (קבוצה אתנית)|פנג]]** ו**קוטה**, הנקראים על שם קבוצות אתניות בגבון. שמו של השבט המאוחד בעונה זאת הוא **נובג** (גבון בהיפוך אותיות).

### הופעות עתידיות
ג'סיקה "שוגר" קייפר ורנדי ביילי חזרו להתחרות ב"גיבורים נגד נבלים". קורין קפלן חזרה להתחרות ב"הישרדות: קרמואן – מעריצים נגד פייבוריטים".

מחוץ ל"הישרדות", קפלן השתתפה בעונה ה-31 של "המירוץ למיליון" עם השורדת לשעבר אלייזה אורלינס. ב-2020, מרקוס ליהמן השתתף בתוכנית הריאליטי של פוקס "עבודת האהבה".

## סיכום עונה
השחקנים חולקו לשבטים על ידי בחירת חצר בית ספר שהתחילה על ידי השחקנים המבוגרים ביותר העונה, בוב וג'יליאן. התברר כי השבט של ג'יליאן, פנג, היה חלש יותר, והפסיד רבים ממשימות הפרס והחסינות גם לאחר חילוף השבטים, אך התפתחה ברית ליבה בין מאטי, קן וקריסטל. בשבטו של בוב, קוטה, נוצרה סדרה של בריתות שהתחזקו לאחר החילוף עם צירופו של רנדי לשבט. גם פסלון החסינות וגם אי הגלות היו במשחק; השבט המנצח במשימות החסינות יכל לשלוח את אחד מחברי השבט המפסיד לאי הגלות. באי הגלות, למתמודד הנבחר הייתה אפשרות לקבל רמז לפסלון החסינות ליד הגלות (שבסופו של דבר שמוביל לשרשרת רמזים נסתרים לפסלון), או לנוח בצריף קטן עם אספקה של פירות וערסל. שוגר הייתה המתמודדת השנייה לבקר בגלות ומצאה את הפסלון בביקורה הראשון; היא נשלחה שוב ושוב לגלות, שם, מבודדת משני השבטים, היא נרגעה רוב הזמן. הפסלון של שוגר התגלה בסופו של דבר על ידי מאטי, קן וקריסטל, והם החליטו להביא לצרף לברית שלהם, כשקן משכנע אותה להצביע לבן בריתה הקרוב ביותר, אייס שלטענתו השתמש בה עבור הפסלון.

ביום 22, שני השבטים קיבלו רמזים המצביעים על איחוד שבטים; הם נהנו מארוחה חגיגית וגילו פסלון חסינות בקרבת מקום. פה אחד, השחקנים הסכימו לזרוק את הפסלון לאוקיינוס. לאחר מכן הם גילו שהם עדיין שבטים נפרדים, מעורבבים בהגרלה אקראית, וחזרו למחנות שלהם. התפתחות זו התבררה כמכרעת עבור ברית פנג הנמצאת במיעוט, ששכנעה בהצלחה את חברת ברית קוטה סוזי שהיא בתחתית הברית שלה, וכתוצאה מכך הודח מנהיג ברית קוטה מרקוס. לאחר מכן אוחדו השבטים בעוד שברית קוטה לשעבר במיעוט. ברית פנג, כעת עם סוזי, שלטה במשחק, וחיסלה את ברית קוטה לשעבר עד שנותר רק בוב. בוב ניצח בשלוש משימות חסינות רצופות, מה שפירק את ברית פנג והביא להדחותיהם של קריסטל וקן בשל יכולתם האסטרטגית החזקה.

ארבעת המתמודדים האחרונים שנשארו במשחק היו מאטי, שוגר, סוזי ובוב. סוזי זכתה במשימת החסינות האחרונה וקטעה את רצף החסינויות של בוב. שוגר החליטה להצביע עם בוב בשל הקשר החברתי שלהם, וגרמה לתיקו בינו לבין מאטי; בוב ניצח במבחן האש ומאטי הודח.

במועצת השבט האחרונה, חבר המושבעים מתח ביקורת על שוגר על זה שתקעה סכינים בגב של הרבה מתמודדים ושיחקה עם הרגשות שלה. סוזי זכתה לשבחים על ששיחקה מתחת לרדאר בצורה אסטרטגית, בעוד שבוב זכה לשבחים על המשחק הפיזי שלו, יצירת שני פסלוני חסינות מזויפים, והשליטה בגורלו. חבר המושבעים הכתיר את כשורד האחרון בהצבעה של 4-3-0 על פני סוזי ושוגר.

## טבלת הצבעות

## קישורים חיצוניים
* Official CBS Survivor Gabon Website
* 

## הערות שוליים

גבון – גן העדן האחרון בעולם